Autumn Peltier

Autumn Peltier, nada o 27 de setembro de 2004, é unha activista polos dereitos da auga orixinaria de Anishinaabe e membro da Primeira Nación de Wikwemikong. É unha protectora da auga e foi chamada "guerreira da auga". Peltier dirixiuse aos líderes mundiais na Asemblea Xeral da ONU sobre o tema da protección da auga á idade de trece anos en 2018.  

 Traxectoria 
Peltier vive no territorio autónomo anishinaabe na illa Manitoulin ao norte de Ontario. Comezou a súa defensa en favor da auga á idade de oito anos e inspirouse na súa tía avoa, Josephine Mandamin. O punto de inflexión para comezar o seu activismo foi cando asistiu a unha cerimonia na Reserva do Río Serpent e viu un sinal que advertía sobre o consumo de auga non potable, dándose conta de que non todas as persoas no Canadá teñen acceso á auga potable.

Peltier pronto se converteu nunha oradora moi solicitada. Obtivo notoriedade nacional e internacional cando nunha reunión da Asemblea das Nacións Orixinarias entregoulle ao primeiro ministro canadense Justin Trudeau unha pota de auga de cobre e, aínda que non tivo tempo de pronunciar o seu discurso preparado, enfrontouse a Trudeau polo seu historial de protección da auga e o seu apoio ás tubaxes. O seu acto inspirou á Asemblea das Nacións Orixinarias para crear o fondo Niabi Odacidae. Asistiu a eventos internacionais como a Children's Climate Conference en Suecia.

En abril de 2019, a nación Anishinabek nomeou a Peltier comisionada en xefe da auga. Esta posición ocupouna anteriormente a súa tía avoa Josephine Mandamin. 

En setembro de 2019, Peltier foi nomeada para o Premio Internacional da Paz Infantil. Tamén foi convidada a falar no Cume de Acción Climática do Secretario Xeral das Nacións Unidas en Nova York, en 2018 e 2019.

 Recoñecementos 

 Nomeada para o Premio Internacional da Paz Infantil, 2017, 2018, 2019. 
 Canadian Living Me to We Award Youth in Action under 12, 2017.
 Premio Ontario Junior Citizens, Asociación de Xornais de Ontario, 2017.
 Medalla Soberana do Voluntariado Excepcional, polo Gobernador Xeral do Canadá e o Tenente Gobernador de Ontario, marzo de 2017.
 Premio Ottawa Riverkeeper, 2018.
 Premio Water Warrior no Water Docs Film Festival en Toronto, 2019.
 Premio Novo Líder, Premio da Asociación de Servizos Sociais Municipais de Ontario, 2019.
 Nomeada Top 30 menores de 30 anos en América do Norte pola Educación Ambiental que marca a diferenza, 2019.
 Nomeada na lista de mulleres da BBC 100 para 2019.

Nomeada á Maclean's list of 20 to Watch en 2020.
Nomeada á Huffington Post's list of 15 Canadian Icons Who Stole our Hearts en 2019.
Nomeada á Union of Concerned Scientists list of 2019 Science Defenders.
Nomeada como unha Chatelaine 2019 Woman of the Year.
“Planet in Focus” Rob Stewart Youth Eco-Hero, 2019.

 Notas 

Categoría:Activistas do Canadá
Categoría:Nados en 2004
Categoría:Nados no Canadá
Categoría:Indixenistas de América